Med versjon 4.0.0 i september 2015 gjorde Node.js et større hopp i versjoneringen, fra 0.12. Grunnen var sammenslåingen med io.js, en Node.js-fork med utspring i et miljø som var misfornøyde med de daværende Node.js-forvalterne i selskapet Joyent. Da de to gruppene kom til enighet og slo sammen io.js og Node.js i 2015 bestemte de seg for å fortsette med io.js' versjoneringsregime, og den neste Node.js-utgaven fikk derfor betegnelsen 4.0.0.